Kedves Kollégák!

A Marosvásárhelyi Kar Matematika és Informatika Tanszékének vezetője, dr. Kátai Zoltán és kutatócsoportja egy informatika oktatási módszertan kutatásba szeretné bevonni az egyetem hallgatóit. Kátai Zoltán egyetemi docens és kutatócsoportjának a munkája rendkívül innovatív, amelynek első eredményeit és egy saját fejlesztésű szoftvert április 29-én a Digitális Tanteremben mutatott be. A *Módszer és eszköz a tanári jelenlét impaktjának növeléséhez online oktatási környezetben* című előadásról felvétel is készült, amelyet a Digitális Tanterem (bciy6ib) oldalán lehet elérni.

Megkérjük a kollégákat, hogy az alábbi felhívást népszerűsítsék hallgatóik körében!

Köszönettel és üdvözlettel,

Mara Gyöngyvér

Felhívás

Szeretettel várjuk a hallgatók jelentkezését a következő eseményre:

**Online előadás a hallgatóság interaktív bevonásával**

**AlgoRythmics: tudomány-művészet párosítás számítógépes gondolkodás fejlesztésének céljából**

Előadó: Osztián Pálma Rozália

Időpont: 2021. május 13. (csütörtök), 18:30 – 19:30

Az előadás elsősorban azoknak a hallgatóknak szól, akik a Sapientia EMTE

• Kolozsvári Karán tanulnak;

• Csíkszeredai Karán tanulnak;

• Marosvásárhelyi Kara:

- Alkalmazott Nyelvészeti Tanszékéhez tartozó szakon tanulnak;

- Alkalmazott Társadalomtudományok Tanszékéhez tartozó szakon tanulnak;

- Kertészmérnöki Tanszékéhez tartozó szakon tanulnak.

A felmérés Google Meet linkjéről minden jelentkezőt email-ben értesítünk május 12-én, szerdán.

A regisztráció a következő linken érhető el: <https://forms.gle/9vK1mqcS9GVkALXT6>

Facebook esemény: <https://fb.me/e/29nFW3TqQ>